Na temelju članka 6. Zakona o zakupu i kupoprodaji poslovnog prostora (Narodne novine br. 125/11, 64/15 i 112/18), članka 9. Odluke o uvjetima i postupku natječaja za davanje u zakup poslovnog prostora (Službene vijesti Grada Samobora br. 3/19) i članka 29. Statuta Ustanove Sportski objekti Samobor (Službene vijesti grada Samobora br. 07/20) Upravno vijeće Ustanove raspisuje:

**JAVNI NATJEČAJ**

**za davanje u zakup ugostiteljskog prostora**

Predmet ovog natječaja je više poslovnih prostora kojima upravlja Ustanova Sportski objekti Samobor, koji se nalaze u Sportskoj dvorani Samobor na adresi Andrije Hebranga 26a, a interes se iskazuje za svaki poslovni prostor zasebno i to kako slijedi:

1. Poslovni prostor na prvom katu objekta koji se sastoji od dijela hola površine 23,40 m2 i WC-a površine 8,03 m2, a što čini ukupnu površinu 31,43 m2. Početna mjesečna zakupnina iznosi 350,00 eura s PDV-om. Ponuditelj se obvezuje izvršiti uplatu jamčevine u iznosu od 1.050,00 eura.
* poslovni prostor namijenjen je za obavljanje ugostiteljske djelatnosti
* zakup se određuje na neodređeno vrijeme
* zakupnik je dužan snositi režijske troškove nastale korištenjem navedenog prostora sukladno cjeniku obračuna režijskih troškova za zakup poslovnih prostora kojeg donosi Upravno vijeće Ustanove

Pravo sudjelovanja u natječaju imaju fizičke i pravne osobe.

Ponuda po natječaju podnosi se u pisanom obliku, potpisana od strane ponuđača, u zatvorenoj omotnici, a mora sadržavati:

* naziv i adresu ponuđača, OIB
* iznos ponuđene mjesečne zakupnine,
* fizičke osobe prilažu presliku Domovnice ili Rješenja o obavljanju djelatnosti (obrtnicu), a pravne osobe presliku izvatka iz sudskog registra.
* dokaz o izvršenoj uplati jamčevine
* potvrdu Ministarstva financija, odnosno nadležne Porezne ispostave o uredno podmirenim obvezama prema državnom proračunu, ne starija od 30 dana
* potvrdu Grada Samobora, Upravnog odjela za financije o ne postojanju duga prema Proračunu Grada Samobora, ne stariju od 30 dana
1. Poslovni prostor koji se sastoji od dijela objekta na prvom katu ukupne površine 26,10 m2. Početna mjesečna zakupnina iznosi 50,00 eura s PDV-om. Ponuditelj se obvezuje izvršiti uplatu jamčevine u iznosu od 150,00 eura.
* poslovni prostor namijenjen je za skladišni prostor
* zakup se određuje na neodređeno vrijeme
* zakupnik je dužan snositi režijske troškove nastale korištenjem navedenog prostora sukladno cjeniku obračuna režijskih troškova za zakup poslovnih prostora kojeg donosi Upravno vijeće Ustanove

Pravo sudjelovanja u natječaju imaju fizičke i pravne osobe.

Ponuda po natječaju podnosi se u pisanom obliku, potpisana od strane ponuđača, u zatvorenoj omotnici, a mora sadržavati:

* naziv i adresu ponuđača, OIB
* iznos ponuđene mjesečne zakupnine,
* fizičke osobe prilažu presliku Domovnice ili Rješenja o obavljanju djelatnosti (obrtnicu), a pravne osobe presliku izvatka iz sudskog registra.
* dokaz o izvršenoj uplati jamčevine
* potvrdu Ministarstva financija, odnosno nadležne Porezne ispostave o uredno podmirenim obvezama prema državnom proračunu, ne starija od 30 dana
* potvrdu Grada Samobora, Upravnog odjela za financije o ne postojanju duga prema Proračunu Grada Samobora, ne stariju od 30 dana

Jamčevina se uplaćuje na žiro-račun Ustanove Sportski objekti Samobor IBAN RBA: HR2524840081104530460 s pozivom na broj za fizičke i pravne osobe HR67 – OIB, s naznakom „za jamčevinu”.

Jamčevina, koju je položio ponuditelj čija ponuda nije prihvaćena, vraća se ponuditelju najkasnije u roku od 8 (osam) dana od dana donošenja odluke o odabiru zakupnika, dok se položena jamčevina ponuditelja čija je ponuda prihvaćena ne vraća, već se zadržava i uračunava u iznos zakupnine.

Ustanova Sportski objekti Samobor će sa sudionikom natječaja, koji postigne najviše bodova prema danom bodovanju te prihvati uvjete natječaja, sklopiti Ugovor o zakupu poslovnog prostora u roku 30 dana od dana zaključenja natječaja.

Bodovanje se određuje prema slijedećoj tablici:

|  |  |  |  |  |
| --- | --- | --- | --- | --- |
| **KRITERIJ** | **ELEMENTI** |  | **BODOVANJE** | **RASPON BODOVA** |
| **CIJENA NAJMA** | Mijesečna cijena najma u iznosu od 350,00 EUR s PDV-om |  | 10 |   |
|  | Dodatni bod za svakih 25 EUR povećanja iznosa naknade do makismalno 20 bodova |  | 1 | 10 DO 20 |
|  |   |  |   |   |
| **NAČIN PLAĆANJA** | Mjesečno za tekuće razdoblje |  | 1 |   |
|  | Polugodišnje za tekuće razdoblje |  | 3 | 1 DO 5 |
|  | Godišnje za tekuće razdoblje |  | 5 |   |
|  |   |  |   |   |
| **RADNO VRIJEME** | Radnim danom prijepodne i poslijepodne |  | 1 |   |
|  | Radnim danom prijepodne, poslijepodne i navečer |  | 2 |   |
|  | Radnim danom i vikendima prijepodne i poslijepodne |  | 4 | 1 DO 5 |
|  | Radnim danoma i vikendima prijepodne, poslijepodne i navečer |  | 5 |   |

Ukupan maksimalni broj bodova iznosi 30

Ugovor o zakupu poslovnog prostora sklapa se u obliku solemnizirane isprave, po javnom bilježniku, a trošak solemnizacije ide na teret zakupca.

Ukoliko sudionik uspije u natječaju, a iz bilo kojeg razloga odustane od ugovora o zakupu ili odbije potpisati isti, gubi pravo na povrat uplaćene jamčevine.

Rok za podnošenje pisanih ponuda je do **25. 3. 2024. do 10,00 sati** bez obzira na način dostave.

Pismene ponude za zakup poslovnog prostora s dokumentacijom dostavljaju se preporučeno na adresu:

#### USTANOVA SPORTSKI OBJEKTI SAMOBOR

#### Samobor, Andrije Hebranga 26a

**s naznakom “Zakup poslovnog prostora- ne otvaraj”**

Nepotpune i nepravovremeno pristigle ponude neće se razmatrati.

O rezultatima natječaja Upravno vijeće Ustanove Sportski objekti Samobor obavijestit će sve sudionike u natječaju u roku od 30 (trideset) dana od dana donošenja odluke o odabiru zakupnika.

Ustanova Sportski objekti Samobor zadržava pravo poništenja natječaja djelomično ili u cijelosti bez posebnog obrazloženja.

Sve potrebne informacije mogu se dobiti na tel.091 3378 903

 **USTANOVA**

 ***SPORTSKI OBJEKTI SAMOBOR***